Pangulo ng Afghanistan

Naging republika lang ang Afghanistan noong 1973 hanggang 1992 at mula 2001 hanggang 2021. Bago ang taong 1973 ang estado ay palaging pinamumunuan ng alin man sa mga hari, emir o shah. Nasa pamamahala ito ng mujahideen at rehimeng Taliban mula 1992 hanggang sa huling bahagi ng 2001. 

Si Mohammed Daoud Khan ang naging unang pangulo ng Afghanistan noong 1973, matapos niyang wakasan ang kaharian ng kanyang pinsan na si Mohammed Zahir Shah sa isang hindi bayolenteng kudeta. Pinatay siya noong 1978 ng mga kasapi ng Demokratikong Partido ng mga Tao ng Afghanistan na pumili kay Nur Muhammad Taraki bilang kanilang pangulo. Sa kasagsagan ng dekada 1980 at 90 pinamunuan ang bansa ng iba't-ibang mga pangulo, kasama na sina Hafizullah Amin, Babrak Karmal, Mohammad Najibullah, at Burhanuddin Rabbani. Simula noong Disyembre 22, 2001, pinamumunuan na ang Afghanistan ng Pamamahalan ni Karzai sa ilalim ni Pangulong Hamid Karzai. 

Binibigyan ng Saligang-Batas ng Afghanistan ang pangulo ng malawak na kapangyarihan sa usaping militar at lehislatibo, at may mahinang hawak sa pambansang parlamento. Ito ang ilan sa mga paksang pinagtalunan sa loya jirga ng bansa noong Disyembre 2003. Subalit, nakita ito ng pansamantalang pamamahala at ng mga sumusuportang kanluranin na mahalaga sa katatagan ng Afghanistan.

Noong 15 Agosto 2021, tumakas si Pangulong Ashraf Ghani papuntang United Arab Emirates habang sinasalakay ng Taliban ang Kabul. Sa kasalukuyan, ang posisyong pagkapangulo ng Afghanistan ay nabuwag.

Tingnan rin
Talaan ng mga Pangulo ng Afghanistan
Talaan ng mga Hari ng Afghanistan
Punong Ministro ng Afghanistan

Mga sanggunian

Mga kawing panlabas
Presidency of Afghanistan - Opisyal na wesbite ng Tanggapan ng Pangulo ng Afghanistan.

Pangulo
Mga pangulo ng Afghanistan